CELEX: 52011SC1363
Language: hu
Date: 2011-11-17
Title: Javaslat A TANÁCS HATÁROZATA az Európai Uniónak az EGT Vegyes Bizottságban képviselendő,az EGT-megállapodásnak az áruforgalommal kapcsolatos ellenőrzések és alaki követelmények egyszerűsítéséről szóló és az eljárásokat meghatározó 10. jegyzőkönyve IIa. fejezetének végrehajtását nyomon követő közös munkacsoport létrehozására vonatkozó álláspontjáról

EURÓPAI BIZOTTSÁG
                                                 Brüsszel, 2011.11.17.
                                                 SEC(2011) 1363 végleges
                                                 2011/0338 (NLE)
                                       Javaslat
                            A TANÁCS HATÁROZATA
            az Európai Uniónak az EGT Vegyes Bizottságban képviselendő,
   az EGT-megállapodásnak az áruforgalommal kapcsolatos ellenőrzések és alaki
követelmények egyszerűsítéséről szóló és az eljárásokat meghatározó 10. jegyzőkönyve
  IIa. fejezetének végrehajtását nyomon követő közös munkacsoport létrehozására
                              vonatkozó álláspontjáról
 ---pagebreak---                                      INDOKOLÁS
   1. A JAVASLAT HÁTTERE
      A belső piac működéséhez szükséges jogbiztonság és homogenitás biztosítása
      érdekében az EGT Vegyes Bizottságnak az összes vonatkozó közösségi jogszabály
      elfogadását követően azokat a lehető leghamarabb bele kell foglalnia az EGT-
      megállapodásba.
   2. AZ      ÉRDEKELT          FELEKKEL          FOLYTATOTT          KONZULTÁCIÓK
      EREDMÉNYEI ÉS A HATÁSVIZSGÁLATOK
      Az EGT Vegyes Bizottság határozattervezete (amely a tanácsi határozatra irányuló
      javaslat mellékletében található) olyan közös munkacsoport létrehozására irányul,
      amely az EGT-megállapodásnak az áruforgalommal kapcsolatos ellenőrzések és
      alaki követelmények egyszerűsítéséről szóló és az eljárásokat meghatározó 10.
      jegyzőkönyve IIa. fejezetének végrehajtását követné nyomon.
   3. A JAVASLAT JOGI ELEMEI
      Az Európai Gazdasági Térségről szóló megállapodás végrehajtására vonatkozó
      rendelkezésekről szóló 2894/94/EK tanácsi rendelet 1. cikkének (3) bekezdése úgy
      rendelkezik, hogy a Tanács a Bizottság javaslata alapján kialakítja az ilyen
      határozatokról az Unió nevében elfogadandó álláspontját.
      A Bizottság benyújtja az EGT Vegyes Bizottság határozattervezetét a Tanácsnak az
      Unió álláspontjaként történő elfogadásra. A Bizottság reményét fejezi ki, hogy ezt az
      álláspontot a lehető leghamarabb elő tudja terjeszteni az EGT Vegyes Bizottságban.
HU                                          2                                               HU
 ---pagebreak---                                                            2011/0338 (NLE)
                                                  Javaslat
                                        A TANÁCS HATÁROZATA
                  az Európai Uniónak az EGT Vegyes Bizottságban képviselendő,
        az EGT-megállapodásnak az áruforgalommal kapcsolatos ellenőrzések és alaki
     követelmények egyszerűsítéséről szóló és az eljárásokat meghatározó 10. jegyzőkönyve
       IIa. fejezetének végrehajtását nyomon követő közös munkacsoport létrehozására
                                          vonatkozó álláspontjáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 114. cikkére,
   207. cikke (2) bekezdésére és 218. cikke (9) bekezdésére,
   tekintettel az Európai Gazdasági Térségről szóló megállapodás végrehajtására vonatkozó
   rendelkezésekről szóló, 1994. november 28-i 2894/94/EK tanácsi rendeletre1 és különösen
   annak 1. cikke (3) bekezdésére,
   tekintettel az Európai Bizottság javaslatára,
   mivel:
   (1)     A 2009. június 30-i 76/2009 EGT vegyes bizottsági határozat2 módosította a
           megállapodás 10. jegyzőkönyvét, azzal a céllal, hogy a vámbiztonsági intézkedésekre
           vonatkozóan új fejezetet (IIa.) illesszen be a megállapodásba.
   (2)     A 10. jegyzőkönyv 9b. cikke úgy rendelkezik, hogy a Szerződő Felek közötti
           kétoldalú kereskedelemben abban az esetben el lehet tekinteni a vámbiztonsági
           intézkedések alkalmazásától, ha az érintett területeken azonos szintű a vámbiztonság.
   (3)     A 10. jegyzőkönyv 9f. cikke úgy rendelkezik, hogy az EGT Vegyes Bizottság
           meghatározza azokat a szabályokat, amelyek révén a Szerződő Felek biztosíthatják a
           10. jegyzőkönyv IIa. fejezete végrehajtásának nyomon követését, és ellenőrizhetik a
           IIa. fejezetben és a 10. jegyzőkönyv I. és II. mellékletében szereplő rendelkezések
           betartását,
   1
           HL L 305., 1994.11.30., 6. o.
   2
           HL L 232., 2009.9.3., 40. o.
HU                                                   3                                           HU
 ---pagebreak---    ELFOGADTA EZT A HATÁROZATOT:
                                              1. cikk
   Az Európai Uniónak az EGT Vegyes Bizottságban képviselendő, az EGT-megállapodásnak
   az áruforgalommal kapcsolatos ellenőrzések és alaki követelmények egyszerűsítéséről szóló
   és az eljárásokat meghatározó 10. jegyzőkönyve IIa. fejezetének végrehajtását nyomon követő
   közös munkacsoport létrehozására vonatkozó álláspontja az e határozat mellékletét képező
   EGT vegyes bizottsági határozattervezeten alapul.
                                              2. cikk
   Ez a határozat az elfogadásának napján lép hatályba.
   Kelt …, ….
                                               a Tanács részéről
                                               az elnök
HU                                               4                                             HU
 ---pagebreak---                                             MELLÉKLET
                                               Tervezet
                         AZ EGT VEGYES BIZOTTSÁG HATÁROZATA
                                                 […]
        az EGT-megállapodásnak az áruforgalommal kapcsolatos ellenőrzések és alaki
     követelmények egyszerűsítéséről szóló és az eljárásokat meghatározó 10. jegyzőkönyve
       IIa. fejezetének végrehajtását nyomon követő közös munkacsoport létrehozásáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló
   jegyzőkönyvvel módosított, az Európai Gazdasági Térségről szóló megállapodásra (a
   továbbiakban: a megállapodás) és különösen annak 92. cikkére, 94. cikke (3) bekezdésére,
   valamint a megállapodás 10. jegyzőkönyve 9f. cikkének (1) bekezdésére,
   mivel:
   (1)       A 2009. június 30-i 76/2009 EGT vegyes bizottsági határozat3 módosította a
             megállapodás 10. jegyzőkönyvét, azzal a céllal, hogy a vámbiztonsági
             intézkedésekre vonatkozóan új fejezetet (IIa.) illesszen be a megállapodásba.
   (2)       A 10. jegyzőkönyv 9b. cikke úgy rendelkezik, hogy a Szerződő Felek közötti
             kétoldalú kereskedelemben abban az esetben el lehet tekinteni a vámbiztonsági
             intézkedések alkalmazásától, ha az érintett területeken azonos szintű a vámbiztonság.
   (3)       A 10. jegyzőkönyv 9f. cikke úgy rendelkezik, hogy az EGT Vegyes Bizottság
             meghatározza azokat a szabályokat, amelyek révén a Szerződő Felek biztosíthatják a
             10. jegyzőkönyv IIa. fejezete végrehajtásának nyomon követését, és ellenőrizhetik a
             IIa. fejezetben és a 10. jegyzőkönyv I. és II. mellékletében szereplő rendelkezések
             betartását,
   ELFOGADTA EZT A HATÁROZATOT:
                                                1. cikk
   1.        Létrejön a vámbiztonsági intézkedésekkel foglalkozó közös munkacsoport (a
             továbbiakban: a munkacsoport), amely nyomon követi az EGT-megállapodás 10.
             jegyzőkönyve IIa. fejezetében foglalt vámbiztonsági intézkedések végrehajtását,
             valamint ellenőrzi a IIa. fejezetben és a jegyzőkönyv I. és II. mellékletében foglalt
             rendelkezések betartását.
   2.        A munkacsoport az e határozat mellékletében meghatározott eljárási szabályoknak
             megfelelően működik.
   3
           HL L 232., 2009.9.3., 40. o.
HU                                                 5                                               HU
 ---pagebreak---    3.        A munkacsoport az EGT Vegyes Bizottság eljárási szabályzata4 15. cikke (1)
             bekezdésének a) pontjában említett, a szabad áruforgalommal foglalkozó közös
             albizottságnak számol be.
                                                     2. cikk
   Ez a határozat [...]-án/-én lép hatályba, feltéve hogy az EGT Vegyes Bizottság a megállapodás
   103. cikkének (1) bekezdésében előírt összes bejelentést megkapta5.
                                                     3. cikk
   Ezt a határozatot az Európai Unió Hivatalos Lapjának az EGT-re vonatkozó részében és
   EGT-kiegészítésében ki kell hirdetni.
   Kelt Brüsszelben,
           az EGT Vegyes Bizottság részéről
           az elnök
           az EGT Vegyes Bizottság
           titkárai
   4
           Az EGT-Vegyesbizottság 1/94 határozata (1994. február 8.) az EGT-Vegyesbizottság eljárási
           szabályzatának elfogadásáról, HL L 85., 1994.3.30., 60. o.
   5
           [Alkotmányos követelmények fennállását nem jelezték.] [Alkotmányos követelmények fennállását
           jelezték.]
HU                                                      6                                               HU
 ---pagebreak---                                            MELLÉKLET
                           az EGT Vegyes Bizottság […] határozatához
    A VÁMBIZTONSÁGI INTÉZKEDÉSEKKEL FOGLALKOZÓ KÖZÖS MUNKACSOPORT
                                     ELJÁRÁSI SZABÁLYZATA
                                               1. cikk
                                             Összetétel
   A munkacsoport az Európai Unió és az EFTA-államok képviselőiből áll; adott esetben a
   csoport részét képezik az uniós tagállamok vámigazgatásának szakértői is.
                                               2. cikk
                                             Feladatok
   1.       A munkacsoport értékeli, hogy a Szerződő Felek jogszabályaiban meghatározott
            vámbiztonsági intézkedések szintje azonos-e. Különösen a beérkezés előtti és utáni
            tájékoztatásra, a vámbiztonsági ellenőrzésekre és a kockázatkezelésre, valamint az
            engedélyezett gazdasági szereplőkre vonatkozó jogszabályok végrehajtását követi
            nyomon. A bizottság az érintett jogszabályok módosításáról is információt cserél.
   2.       A munkacsoport megvitatja a 10. jegyzőkönyv IIa. fejezetében szükséges technikai
            módosításokat.
   3.       A munkacsoport bármely Szerződő Fél kérésére szakértői ülést szervez konkrét
            kérdések megvitatására. A munkacsoport felülvizsgálja a Szerződő Felek
            adminisztratív eljárásait is. E felülvizsgálat elvégzése érdekében a munkacsoport
            helyszíni látogatást tehet.
   4.       A munkacsoport bármely szerződő fél kérésére megvitatja azokat a kérdéseket,
            amelyeket a 10. jegyzőkönyv IIa. fejezetében meghatározott vámbiztonsági
            intézkedések végrehajtásához kapcsolódóan relevánsnak ítél.
                                               3. cikk
                                              Elnökség
   A munkacsoport üléseinek elnöki tisztét hathavi váltással az Európai Unió egyik képviselője,
   illetve a 10. jegyzőkönyv IIa. fejezetének hatálya alá tartozó valamelyik EFTA-állam
   képviselője látja el.
                                               4. cikk
                                               Ülések
HU                                                7                                             HU
 ---pagebreak---    1.     A munkacsoport rendszeresen, évente legalább egyszer ülésezik.
   2.     Az ülésekre Brüsszelben vagy a munkacsoport elnöke által meghatározott egyéb
          helyen kerül sor.
   3.     A munkacsoport üléseit az elnök hívja össze. Az 1. cikkben említett résztvevők
          legkésőbb az ülés időpontja előtt tíz nappal meghívót kapnak az ülésre. Sürgős
          esetben előfordulhat, hogy az értesítési idő ennél rövidebb.
   4.     A munkacsoport munkanyelve az angol.
   5.     Az ülések – eltérő megállapodás hiányában – nem nyilvánosak.
                                              5. cikk
                                            Napirend
   1.     Az elnök minden ülésre ideiglenes napirendet készít. Az 1. cikkben említett
          résztvevők legkésőbb az ülés időpontja előtt tíz nappal megkapják az ülés
          napirendjét.
   2.     A Szerződő Felek vagy írásban, az elnöknek címezve vagy az ülés napján a napirend
          elfogadása előtt kérhetik további napirendi pontok felvételét.
                                              6. cikk
                                          Jegyzőkönyv
   1.     Az elnök biztosítja, hogy a munkacsoport valamennyi üléséről jegyzőkönyv
          készüljön. A jegyzőkönyv valamennyi napirendi pontra vonatkozóan rögzíti a
          munkacsoport ajánlásait, illetve következtetéseit.
   2.     A jegyzőkönyvtervezetet megküldik a Szerződő Feleknek, és az ülést követő 20
          munkanapon belül elfogadják.
                                              7. cikk
                                            Költségek
   A Szerződő Felek képviselői és az uniós tagállamok vámigazgatásától érkező szakértők
   maguk viselik a munkacsoport ülésein való részvétellel kapcsolatos költségeket.
HU                                               8                                          HU